Cfiɣ-as am wass-a i tallit deg iyi-tenna yemma tadyant n mmis Uciban, ur cfiɣ ara acu i d ssebba n wawal, bdan at wexxam tmeslayen-d ɣef win ixeddmen ayen yelhan d win ixeddmen ayen n diri. Yal wa d anta i d-yettawi, yal wa lemtel i ɣer ixemmem, yal wa tamacahut i yessen: wa, tin n tiḥerci d nneyya, wa tin inisi, wa tin n teqcict d yizem beddren-d imdanen ifazen, lefḥul, wid yecban Ḥmed Umerri.